CELEX: 22006D0156
Language: sk
Date: 2006-12-08 00:00:00
Title: Rozhodnutie Spoločného výboru EHP č. 156/2006 z  8. decembra 2006 , ktorým sa mení a dopĺňa príloha XIV (Hospodárska súťaž) k Dohode o EHP

29.3.2007   
            
            
               SK
            
            
               Úradný vestník Európskej únie
            
            
               L 89/31
            
         
      ROZHODNUTIE SPOLOČNÉHO VÝBORU EHP
   
   č. 156/2006
   z 8. decembra 2006,
   ktorým sa mení a dopĺňa príloha XIV (Hospodárska súťaž) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha XIV k dohode bola zmenená a doplnená rozhodnutím Spoločného výboru EHP č. 107/2005 z 8. júla 2005 (1).
            
         
               (2)
            
            
               Nariadenie Komisie (ES) č. 1459/2006 z 28. septembra 2006 o uplatňovaní článku 81 ods. 3 zmluvy na určité kategórie dohôd a zosúladených postupov týkajúcich sa konzultácií o tarifách pre cestujúcich na pravidelných leteckých linkách a prideľovaní prevádzkových intervalov na letiskách (2) sa má začleniť do dohody.
            
         
               (3)
            
            
               Nariadenie (ES) č. 1459/2006 nahrádza nariadenie (EHS) č. 1617/93 (3), ktoré stráca účinnosť 30. júna 2005, a ktoré by preto malo byť z dohody vypustené,
            
         ROZHODOL TAKTO:
   Článok 1
   Príloha XIV k dohode sa mení a dopĺňa takto:
   
               1.
            
            
               Za bod 11d [nariadenie Rady (ES) č. 1419/2006] sa vkladá nasledujúci bod:
               
                           „11e.
                        
                        
                           
                              32006 R 1459: nariadenie Komisie (ES) č. 1459/2006 z 28. septembra 2006 o uplatňovaní článku 81 ods. 3 zmluvy na určité kategórie dohôd a zosúladených postupov týkajúcich sa konzultácií o tarifách pre cestujúcich na pravidelných leteckých linkách a prideľovaní prevádzkových intervalov na letiskách (Ú. v. EÚ L 272, 3.10.2006, s. 3).
                           Ustanovenia nariadenia sa na účely tejto dohody vykladajú s touto úpravou:
                           V článku 1 písm. b) sa slová ‚v Spoločenstve alebo medzi letiskami v Spoločenstve na jednej strane a letiskami vo Švajčiarsku, Nórsku, na Islande alebo v Lichtenštajnsku na strane druhej‘ nahrádzajú slovami ‚na území zmluvných strán alebo medzi letiskami na území zmluvných strán na jednej strane a letiskami vo Švajčiarsku na strane druhej‘.“
                        
                     
         
               2.
            
            
               Znenie bodu 11b [nariadenie Komisie (EHS) č. 1617/93] sa vypúšťa.
            
         Článok 2
   Znenie nariadenia (ES) č. 1459/2006 v islandskom a nórskom jazyku, ktoré bude uverejnené v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 9. decembra 2006 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 8. decembra 2006
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 306, 24.11.2005, s. 45.
   
      (2)  Ú. v. EÚ L 272, 3.10.2006, s. 3.
   
      (3)  Ú. v. ES L 155, 26.6.1993, s. 18.
   
      (4)  Nie sú uvedené žiadne ústavné požiadavky.